รัฐบาลไทย-ข่าวทำเนียบรัฐบาล-“สุริยะ”สั่ง กนอ.ป้องกันโควิดระบาดในนิคมฯ  ด้าน“วีริศ”เผยจับมือ ส.อ.ท.เสนอใช้พื้นที่นิคมฯทั่ว ปท.เป็นศูนย์กลางฉีดวัคซีนให้ ปชช.
วันอังคารที่ 11 พฤษภาคม 2564
“สุริยะ”สั่ง กนอ.ป้องกันโควิดระบาดในนิคมฯ  ด้าน“วีริศ”เผยจับมือ ส.อ.ท.เสนอใช้พื้นที่นิคมฯทั่ว ปท.เป็นศูนย์กลางฉีดวัคซีนให้ ปชช.
“สุริยะ”สั่ง กนอ.ป้องกันโควิดระบาดในนิคมฯ ด้าน“วีริศ”เผยจับมือ ส.อ.ท.เสนอใช้พื้นที่นิคมฯทั่วประเทศ เป็นศูนย์กลางฉีดวัคซีนให้ประชาชน เตรียมหารือ กกร.ฉีดวัคซีนคนในนิคมฯ ให้ได้โดยเร็ว เพื่อลดผลกระทบทางเศรษฐกิจและภาคการผลิต
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่าได้สั่งการให้การนิคมอุตสาหกรรมแห่งประเทศไทย(กนอ.)ซึ่งเป็นหน่วยงานกํากับดูแลนิคมอุตสาหกรรมตลอดจนโรงงานในนิคมอุตสาหกรรมทั่วประเทศให้เร่งวางมาตรการป้องกันผลกระทบจากการแพร่ระบาดของเชื้อไวรัสโควิด-19โดยเพิ่มการเฝ้าระวังและกํากับดูแลให้ปฏิบัติตามมาตรการต่างๆของภาครัฐเพื่อควบคุมการระบาดของเชื้อในพื้นที่นิคมอุตสาหกรรมทั่วประเทศเป็นการป้องกันไม่ให้เกิดผลกระทบที่ร้ายแรงต่อเศรษฐกิจของไทยโดยนิคมอุตสาหกรรมถือได้ว่าเป็นพื้นที่ทางเศรษฐกิจที่สําคัญและเป็นแหล่งสร้างรายได้อันดับต้นๆของประเทศซึ่งหากเกิดการแพร่ระบาดของเชื้อไวรัสโควิด-19ในวงกว้างจะส่งผลกระทบอย่างรุนแรงกับเศรษฐกิจของไทยและกระทบต่อห่วงโซ่อุปทาน(Supply Chain)สินค้าต่างๆไปทั่วโลกโดยเฉพาะในอุตสาหกรรมยานยนต์และอิเล็กทรอนิกส์
นายวีริศอัมระปาลผู้ว่าการการนิคมอุตสาหกรรมแห่งประเทศไทย(กนอ.)กล่าวว่าวัคซีนเป็นเครื่องมือสําคัญอย่างหนึ่งในการขับเคลื่อนภาคอุตสาหกรรมให้หลุดพ้นจากวิกฤตโควิด-19ซึ่งจากการประเมินเบื้องต้นมีบุคลากรในโรงงานและเจ้าหน้าที่ของกนอ.ในนิคมอุตสาหกรรมทั่วประเทศประมาณ1ล้านคนที่ต้องได้รับวัคซีนป้องกันเชื้อไวรัสโควิด-19โดยในจํานวนนี้มีบุคลากรประมาณ5แสนคนที่ยินดีรับภาระค่าใช้จ่ายในการฉีดรายละ1,000บาทเองอย่างไรก็ดีขณะนี้ทราบว่ารัฐบาลได้มีการนําเข้าวัคซีนเพิ่มมากขึ้นเรื่อยๆดังนั้นกนอ.จะขออาสาทําหน้าที่เป็นคนกลางประสานงานเพื่อให้ได้วัคซีนจากภาครัฐมาโดยเร็ว
ทั้งนี้กนอ.จะร่วมมือกับกระทรวงอุตสาหกรรมและหน่วยงานราชการต่างๆที่เกี่ยวข้องและเร่งหารือกับคณะกรรมการร่วมภาคเอกชน3สถาบัน(กกร.)ที่ประกอบด้วยสภาหอการค้าแห่งประเทศไทยสภาอุตสาหกรรมแห่งประเทศไทย(ส.อ.ท.)และสมาคมธนาคารไทยในการจัดหาวัคซีนให้กับบุคลากรในทุกช่องทางที่สําคัญคือได้มีการหารือกับส.อ.ท.และเห็นตรงกันว่าจะร่วมกันอํานวยความสะดวกในการฉีดวัคซีนให้กับประชาชนโดยได้เสนอให้ใช้พื้นที่ของกนอ.ที่มีอยู่ในชุมชนต่างๆทั่วประเทศเป็นศูนย์กลางฉีดวัคซีนให้กับประชาชนในพื้นที่ซึ่งโดยศักยภาพของกนอ.แล้วมีความพร้อมทั้งด้านพื้นที่และบุคลากรสามารถจัดสถานที่ฉีดวัคซีนให้ถูกต้องตามหลักเกณฑ์ของกระทรวงสาธารณสุขโดยสามารถเตรียมการฉีดวัคซีนได้ทันที
“การได้รับวัคซีนสําหรับคนที่ทํางานในนิคมฯต่างๆโดยเร็วจะเกิดประโยชน์อย่างมากต่อระบบเศรษฐกิจภาคการผลิตซึ่งมีโรงงานอุตสาหกรรมจํานวนมากอยากได้วัคซีนไปฉีดให้กับแรงงานเพื่อให้เกิดภูมิคุ้มกันหมู่(Herd Immunity)เพราะหากเกิดการแพร่ระบาดในโรงงานอุตสาหกรรมแล้วจะเกิดผลกระทบต่อกระบวนการผลิตจนเกิดความเสียหายต่อธุรกิจอย่างรุนแรงได้จึงพร้อมที่จะจ่ายค่าวัคซีนเองโดยทางผู้ประกอบการได้สอบถามเข้ามาเพราะอยากให้ภาครัฐจัดหาวัคซีนทางเลือกให้อย่างเร่งด่วนเนื่องจากบุคลากรในภาคการผลิตมีความสําคัญไม่น้อยไปกว่าบุคลากรในด้านอื่นๆดังนั้นหากมีการร่วมมือร่วมใจให้แรงงานได้รับวัคซีนให้มากที่สุดจะเป็นหนทางหนึ่งที่ช่วยบรรเทาการระบาดในประเทศและลดผลกระทบต่อเศรษฐกิจและสังคมได้”นายวีริศกล่าว
อย่างไรก็ตามล่าสุดได้สั่งการให้เจ้าหน้าที่กนอ.ติดตามสถานการณ์การติดเชื้อไวรัสโควิด-19ในพื้นที่นิคมอุตสาหกรรมทั่วประเทศพบว่ามีจํานวนผู้ปฏิบัติงานในนิคมอุตสาหกรรมที่ติดเชื้อไวรัสโควิด- 19ในระลอกเดือนเม.ย.64   มีผู้ป่วยยืนยันสะสม298รายหายป่วยแล้ว12รายและยังเหลือผู้ป่วยที่อยู่ระหว่างการรักษาทั้งสิ้น286รายซึ่งทางกนอ.ได้เฝ้าระวังติดตามสถานการณ์อย่างใกล้ชิดพร้อมกําชับให้ทุกฝ่ายปฏิบัติตามมาตรการต่างๆที่ออกมาก่อนหน้านี้เพื่อลดการติดเชื้อภายในพื้นที่นิคมอุตสาหกรรมให้ได้มากที่สุดโดยเป้าหมายสุดท้ายคือให้ตัวเลขการติดเชื้อเป็นศูนย์โดยเร็วที่สุด